10Jvol. 1 Jurnalul Oficial al Uniunii Europene 137 31998R2646 L 335/30 JURNALUL OFICIAL AL COMUNITĂȚILOR EUROPENE 10.12.1998 REGULAMENTUL (CE) NR. 2646/98 AL COMISIEI din 9 decembrie 1998 de stabilire a unor norme detaliate de aplicare a Regulamentului (CE) nr. 2494/95 al Consiliului în ceea ce priveşte standardele minime pentru prelucrarea tarifelor în indicii armonizați ai prețurilor de consum (Text cu relevanță pentru SEE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 2494/95 al Consiliului din 23 octombrie 1995 privind indicii armonizați ai prețurilor de consum (!), în special articolul 4 și articolul 5 alineatul (3); după consultarea Băncii Centrale Europene (2), întrucât, în temeiul articolului 5 alineatul (1) litera (b) din Regu- lamentul (CE) nr. 2494/95, fiecare stat membru este obligat să ela- boreze indicii armonizați ai preţurilor de consum (IAPC) începând cu indicii pe luna ianuarie 1997; întrucât articolul 9 din Regulamentul (CE) nr. 2494/95 prevede aplicarea coerentă a formulei indicilor de tip Laspeyres pentru toţi sub-indicii sau pentru toate categoriile de cheltuieli avute în vedere; întrucât ponderile acestora trebuie să reflecte în mod adec- vat modelul de consum al segmentului de populație al indicilor; întrucât sub-indicii IAPC, care conțin prețuri tarifare, se obţin în practică fie direct de la furnizori, fie din calculele efectuate de statele membre pe baza datelor referitoare la preţurile tarifare și modelele de consum aferente, comunicate de furnizori; întrucât domeniul este suficient de larg pentru a include diferențele dintre diversele proceduri utilizate în construirea sub-indicilor, atunci când modificările în structura tarifară au loc simultan cu modificările preţului tarifar al unui anumit element tarifar, astfel încât consumatorii sunt obligați să-și schimbe opțiunile de consum; întrucât este important, în consecință, să se asigure accesul la informații de bază relevante, pentru ca indicii armonizați ai prețurilor de consum alcătuiți pe baza acestor informații să respecte cerința de comparabilitate prevăzută la articolul 4 din Regulamentul (CE) nr. 2494/95; întrucât, în temeiul articolului 6 din Regulamentul (CE) nr. 2494/95, informațiile de bază necesare elaborării IAPC, care trebuie obținute de la unitățile statistice, se referă la acele preţuri și ponderi de care trebuie să se țină cont pentru a asigura comparabilitatea; întrucât, în temeiul articolului 7 din Regulamentul (CE) nr. 2494/95, unitățile statistice solicitate de statele membre să coopereze la culegerea sau la comunicarea datelor de preţ, sunt () JOL257,2710.1995,p.1. () Aviz emis la 8 iulie 1998. obligate să permită observarea preţurilor efectiv practicate și să ofere informații exacte și complete atunci când sunt solicitate; întrucât, în temeiul articolului 4 din Regulamentul (CE) nr. 1749/96 al Comisiei (3), astfel cum a fost modificat ultima dată prin Regulamentul (CE) nr. 1688/98 al Consiliului (), IAPC trebuie să fie calculați astfel încât să includă modificările de preţ al unui bun sau serviciu recent devenit semnificativ; întrucât prezentul regulament nu trebuie să solicite statelor membre să efectueze noi anchete statistice; întrucât măsurile prevăzute în prezentul regulament sunt în conformitate cu avizul Comitetului pentru programul statistic (CPS), ADOPTĂ PREZENTUL REGULAMENT: Articolul 1 Scop Scopul prezentului regulament este de a stabili standardele minime pentru prelucrarea „preţurilor tarifare” în cadrul indicilor armonizați ai prețurilor de consum (IAPC). Articolul 2 Definiții În sensul prezentului regulament: 1. Un „tarif” înseamnă o listă de prețuri și condiții prestabilite referitoare la cumpărarea și consumul unuia și aceluiași bun sau serviciu, sau a bunurilor și serviciilor similare, stabilită la nivel central de furnizor, de guvern sau pe baza unui acord având ca scop influențarea modelelor de consum cu ajutorul unor prețuri și condiții diferențiate corespunzător în funcție de caracteristicile consumatorilor, de nivelul, structura sau de momentul consumului. Tarifele nu sunt negociabile pentru consumatorii casnici; 2. Un „preţ tarifar” înseamnă un preț stabilit în cadrul unui tarif, aplicabil unei componente sau unei unităţi de consum al unui bun sau serviciu dat. () JOL229,10.9.1996, p. 3. () JOL214,31.7.1998,p.23.